3. การประกอบธุรกิจของกลุ่มธุรกิจหลัก : ได้แก่ กลุ่มน้ำยางข้น และ กลุ่มเส้นด้ายยางยืด
กลุ่มน้ำยางข้น : (1) ลักษณะผลิตภัณฑ์หรือบริการ (ก) ผลิตภัณฑ์หลัก คือ น้ำยางพาราเข้มข้น
(Concentrated Latex)
ผลิตโดยการนำน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกโดยกรรมวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติโดยทั่วไป คือ มีความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปใช้ในการผลิตภัณฑ์อื่น ๆ ต่อไป
น้ำยางข้นจะถูกนำไปเป็นวัตถุดิบสำคัญในการผลิตถุงมือแพทย์ ถุงมือยาง ถุงยางอนามัย ฟองน้ำ
หัวนมยาง เส้นด้ายยางยืด กาว ลูกโป่ง และเครื่องมือวิทยาศาสตร์ เป็นต้น (ข)
ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ คือ บริษัทในกลุ่มน้ำยางข้น จำนวน
5 บริษัท
อยู่ระหว่างการได้รับสิทธิพิเศษทางภาษีจากการส่งเสริมการลงทุนตามพระราชบัญญัติส่งเสริมการลงทุน
พ.ศ.2520 โดยการอนุมัติของคณะกรรมการส่งเสริมการลงทุน สิทธิพิเศษส่วนใหญ่ประกอบด้วย
: 1. ได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลาสามถึงแปดปี
นับแต่วันที่เริ่มมีรายได้จากการประกอบกิจการ 2.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล
3.
ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปีนับจากวันที่พ้นกำหนดที่ได้รับยกเว้นภาษีเงินได้นิติบุคคล

4. ได้รับอนุญาตให้หักค่าขนส่ง ค่าไฟฟ้า ค่าประปา
เป็นสองเท่าของค่าใช้จ่ายดังกล่าวเป็นระยะเวลาสิบปีนับแต่วันที่เริ่มมีรายได้จากการประกอบกิจการ
5.
ได้รับอนุญาตให้หักเงินได้พึงประเมินจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่เริ่มมีรายได้จากการประกอบกิจการ
ทั้งนี้ รายได้จากการส่งออกของปีนั้นๆ
ต้องไม่ต่ำกว่ารายได้จากการส่งออกเฉลี่ยของสามปีย้อนหลังยกเว้นสองปีแรก

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน : เพื่อให้คาดการณ์ต้นทุนได้ใกล้เคียงความจริง
และตั้งราคาขายในระดับที่มีกำไรและแข่งขันได้ รวมทั้งช่วยวางแผนการผลิตได้อย่างดี -
การตั้งราคาขายที่มีกำไรและแข่งขันได้ : การมีโรงงานกระจายอยู่ใน 2 ภาค
ซึ่งมีฤดูกาลของยางผลัดใบต่างกัน
จึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย
นอกจากนี้ในปี 2545 จะเริ่มมีโรงงานเพิ่มขึ้นในอีก 1 ภาค คือ ภาคตะวันออกเฉียงเหนือ

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า : บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย : บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

2. ลักษณะลูกค้า

ลูกค้าของบริษัทส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน
เพราะบริษัทฯ ได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่าง ๆ เมื่อลูกค้าต้องการ
อีกทั้งมีความความยืดหยุ่นในเรื่องของสินค้าขาดหรือเกิน 3. กลุ่มลูกค้าเป้าหมาย
กลุ่มลูกค้าเป้าหมาย คือ ผู้ผลิตผลิตภัณฑ์จากยาง ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด หัวนมยาง ถุงยางอนามัย เป็นต้น 4.
การจำหน่ายและช่องทางการจัดจำหน่าย

  การจำหน่าย สัดส่วน - ในประเทศ 60% - ต่างประเทศ 40%

ลูกค้าในต่างประเทศ ได้แก่ ประเทศเกาหลี มาเลเซีย สหรัฐ ยุโรป อินเดียฯ
ช่องทางการจัดจำหน่าย สัดส่วนการจัดจำหน่าย - จำหน่ายตรงถึงผู้ผลิตผลิตภัณฑ์ยาง 68%

  - ผ่านผู้นำเข้า 24%

  - ผ่านผู้แทนจำหน่าย 8%

กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้รวมของกลุ่ม

(ข) สภาพการแข่งขันในอุตสาหกรรม

1. จำนวน : ในปี 2544 มีผู้ผลิตในประเทศ 57 ราย ร้อยละ 80 อยู่ในภาคใต้
ผู้ผลิตรายใหญ่มีอยู่เพียงประมาณ 20 ราย ซึ่งกลุ่มไทยรับเบอร์ฯ เป็นกลุ่มที่มีโรงงานมากที่สุด คือ 7
โรงงาน

2. ขนาดของคู่แข่งขัน และ ส่วนแบ่งการตลาด

  []ตารางปริมาณการขายและส่วนแบ่งการตลาดน้ำยางข้น ในปี 2540-2544 :

ที่มา : - ปี 2540-ปี 2543 จากสถาบันวิจัยยางแห่งประเทศไทย

  - ปี 2540-ปี 2544 จากบริษัท

ในปี 2544 กลุ่มไทยรับเบอร์ฯ มีส่วนแบ่งการตลาดของการจำหน่ายในประเทศที่สัดส่วนร้อยละ
27.59 ต่างประเทศที่ร้อยละ 9.02 และ การขายรวมของประเทศที่ร้อยละ 15.17
ส่วนแบ่งการตลาดมีแนวโน้มลดลง เนื่องจากมีคู่แข่งขันมากขึ้น แต่อย่างไรก็ตาม
ทางกลุ่มยังสามารถขยายปริมาณการจำหน่ายในประเทศ
ซึ่งเป็นตลาดที่แน่นอนได้เพิ่มขึ้นอย่างต่อเนื่อง และยังครองตำแหน่งผู้นำตลาด
โดยมีโครงสร้างลูกค้าที่มั่นคงรวมร้อยละ 43 ของการขายรวม (ลูกค้าสัญญา ร้อยละ 28
และลูกค้าบริษัทในเครือ ร้อยละ 15) 3. แนวโน้มภาวะอุตสาหกรรมและสภาพการแข่งขันในอนาคต
อุตสาหกรรมน้ำยางข้นเกี่ยวข้องกับธุรกิจการเกษตรของประเทศโดยตรง
มีชาวสวนยางพาราเป็นผู้จัดหาวัตถุดิบน้ำยางสดให้
ผลผลิตน้ำยางข้นที่ได้เป็นวัตถุดิบพื้นฐานของการผลิตผลิตภัณฑ์จากยาง เช่น ถุงมือยาง ถุงยางอนามัย
เส้นด้ายยางยืด หัวนมยางฯ ซึ่งเป็นสินค้าที่ใช้ในชีวิตประจำวัน
ทำให้ความต้องการใช้มีอัตราการเติบโตอย่างสม่ำเสมอ คาดว่า ปี 2545
ปริมาณการผลิตรวมของโลกยังคงอยู่ที่ประมาณ 1,000,000 ตันน้ำต่อปี
ประเทศไทยเป็นผู้ผลิตรายใหญ่ของโลกในสัดส่วนร้อยละ 70 คือ ผลิตประมาณ 700,000 ตัน
โดยผลิตเพื่อใช้ในประเทศ ร้อยละ 30-35 และส่งออก ร้อยละ 65-70
ซึ่งการใช้ในประเทศมีแนวโน้มสูงขึ้นจากร้อยละ 22 ของในปี 2543 เป็นร้อยละ 33 ในปี 2544
เป็นผลจากการย้ายฐานการผลิตของผู้ผลิตถุงมือยางรายใหญ่เข้ามาไทย ในปี 2545 คาดว่า
ความต้องการใช้และราคามีแนวโน้มสูงขึ้น โดยมีปัจจัยสนับสนุน คือ - ในปี 2544
มีผู้ผลิตถุงมือยางย้ายฐานการผลิตเข้ามาในไทยจำนวน 4 ราย และ คาดว่า ในปี 2545
จะมีอีกจำนวน 5 ราย - มาเลเซียนำเข้าน้ำยางข้นจากไทยมากขึ้น
เพราะลดพื้นที่การปลูกยางพารา

- จีนเข้าเป็นสมาชิกองค์การการค้าโลกในปี 2545 ทำให้มีการขยายฐานเศรษฐกิจ - ไทย
อินโดนีเซีย และ มาเลเซีย ตกลงร่วมมือกันเพื่อแทรกแซงราคายาง

- ในสหรัฐอเมริกาได้มีการใช้ถุงมือยางเพิ่มขึ้นในการตรวจสอบต่างๆ
เพื่อป้องกันการแพร่ระบาดของเชื้อแอนแทรกซ์

(3) การจัดหาผลิตภัณฑ์

(ก) ลักษณะการจัดหา

กลุ่มน้ำยางข้น มีโรงงานรวม 7 โรงงาน กระจายที่ตั้งในภาคตะวันออก 4 โรงงาน และภาคใต้ 3
โรงงาน มีกำลังการผลิตเต็มที่รวม 213,000 ตัน ปี 2544 มีอัตราการใช้กำลังการผลิตที่ร้อยละ
48 เป็นผู้ผลิตรายใหญ่ที่สุดของประเทศและของโลก มีสัดส่วนการผลิตร้อยละ 15 และ 10
ตามลำดับ

  []ตารางปริมาณการผลิตน้ำยางข้น ในปี 2540-2544 (ตัน-ยางน้ำ) :

  ที่มา : - ปี 2540-ปี 2543 จากสถาบันวิจัยยางแห่งประเทศไทย

  - ปี 2540-ปี 2544 จากบริษัท

ทางกลุ่มฯ มีนโยบายการผลิตที่สำคัญ คือ ผลิตตามสูตรที่ลูกค้าต้องการ และ
ทำให้น้ำยางสามารถรักษาความเข้มข้นตามมาตรฐานให้ได้นานที่สุด ในการจัดหาวัตถุดิบหลัก คือ
น้ำยางพาราสด จัดซื้อจากในประเทศ ร้อยละ 100 โดยจะรับซื้อจากชาวสวน หรือพ่อค้าคนกลาง
ซึ่งมีจำนวนมากรายกระจายตามพื้นที่ต่างๆ ที่ใกล้โรงงาน เพื่อให้ได้วัตถุดิบในราคาต่ำ
สำหรับวัตถุดิบรอง คือ สารเคมี เพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่าย (Supplier) รายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
จากภาวะเศรษฐกิจที่ซบเซา ทำให้ราคายางแผ่นดิบอยู่ในระดับตกต่ำ ราคาซื้อน้ำยางพาราสดในปี
2544 จึงลดลงด้วย โดยอยู่ที่ 21.63 บาทต่อกก.ยางแห้ง ลดลงร้อยละ 3.74
แต่ราคาขายน้ำยางข้นกลับมีการปรับตัวสูงขึ้นเป็น 19.35 บาทต่อกก.ยางน้ำ หรือเพิ่มขึ้นร้อยละ
1.26

(ข) ผลกระทบต่อสิ่งแวดล้อม กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม
ภายในระยะเวลา 3 ปีที่ผ่านมา
ทางกลุ่มได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย เพื่อควบคุมสิ่งแวดล้อม
จำนวนเงินรวม 8.55 ล้านบาท สำหรับในปี 2545 มีการตั้งงบประมาณค่าใช้จ่ายเกี่ยวกับบ่อน้ำเสีย
1.8 ล้านบาท ในการปฏิบัติงานจริง ทางกลุ่มได้วางแผนปรับปรุงระบบการผลิตให้เข้าสู่ระบบ
ISO14000 เพื่อให้ระบบการควบคุมสิ่งแวดล้อมเป็นไปตามกฏหมายและมาตรฐานสากล ปัจจุบันมี 6
บริษัทในกลุ่มน้ำยางข้นได้ใบรับรองระบบคุณภาพมาตรฐาน ISO9002 แล้ว ประกอบด้วย
บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์ลาเท็คซ
บจก.โอเรียน์สุราษฎร์รับเบอร์ลาเท็คซ์ บจก.เอ็กซ์เซลรับเบอร์ บจก.ภูเก็ตลาเท็กซ์
และบจก.คิววัน สำหรับในระบบบำบัดน้ำทิ้ง ทางกลุ่มสามารถควบคุมค่า BOD (Bio-chemical
Oxygen Demand) ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3
ปีที่ผ่านมา เกิดปัญหาสิ่งแวดล้อมเพียงหนึ่งครั้งและสามารถแก้ไขปัญหาได้

(4) งานที่ยังไม่ได้ส่งมอบ ไม่มี กลุ่มเส้นด้ายยางยืด : (1) ลักษณะผลิตภัณฑ์หรือบริการ (ก)
ผลิตภัณฑ์หลัก คือ เส้นด้ายยางยืด (Rubber Thread) วัตถุดิบสำคัญ คือ น้ำยางข้น
ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อไปเป็นวัตถุดิบในการประกอบสิ่งทออีกต่อหนึ่ง เช่น ชุดชั้นในสุภาพสตรี
ขอบเอวกางกางยืดหรือกางเกงกีฬา ฯ (ข)
ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ
บริษัทได้รับการส่งเสริมการลงทุนจากคณะกรรมการส่งเสริมการลงทุนสำหรับทุกสายการผลิตในปัจจุบันและสายการผลิตของโครงการใหม่
และยังอยู่ระหว่างการได้รับสิทธิประโยชน์ของสายการผลิตปัจจุบัน (2)
การตลาดและภาวะการแข่งขัน (ก) นโยบายและลักษณะการตลาด 1. กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

- มีการบริการหลังการขาย โดยมีตัวแทนประจำท้องถิ่นดูแลรักษาตลาด -
การรับประกันคุณภาพสินค้าจนส่งถึงผู้บริโภค

2. การจำหน่ายและช่องทางการจำหน่าย สัดส่วนการจำหน่ายในประเทศ อยู่ที่ร้อยละ 13
ของยอดขายรวมบริษัทจะจำหน่ายผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 87 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ฮ่องกง เกาหลี สหรัฐอเมริกาฯ

(ข) สภาพการแข่งขันในอุตสาหกรรม อุตสาหกรรมเส้นด้ายยางยืด
เป็นอุตสาหกรรมต่อเนื่องจากน้ำยางข้น จัดอยู่ในประเภทผลิตภัณฑ์จากยาง
โดยเป็นสินค้ากึ่งสำเร็จรูปของอุตสาหกรรมสิ่งทอ บริษัทเป็นผู้ผลิตรายใหญ่อันดับ 3 ของในประเทศ
จากจำนวน 4 ราย และอันดับ 7 ของโลก คู่แข่งขันอยู่ในต่างประเทศเป็นส่วนใหญ่ คือ มาเลเซีย
และ อินโดนีเซีย ในปี 2545 ประมาณการอัตราการเติบโตของตลาดโลกอยู่ที่ร้อยละ 5
ของความต้องการใช้รวมปี 2544 ที่ 150,000 ตัน
โดยมีปัจจัยสนับสนุนจากการขยายความต้องการสินค้าจากตลาดจีน
เนื่องจากจีนเข้าสู่การเป็นสมาชิกองค์การการค้าโลก จึงคาดว่า แผนการลงทุนของบริษัท จำนวน
200 ล้านบาท เพื่อขยายกำลังการผลิตในปี 2545 จาก 7,000 ตันเป็น 10,000-12,000 ตัน
หรือประมาณร้อยละ 100 จะมีการเติบโตของตลาดดังกล่าวมารองรับ

(3) การจัดหาผลิตภัณฑ์ (ก) ลักษณะการจัดหา

บจก.เวิลด์เฟล็กซ์ มีโรงงานตั้งอยู่ในจังหวัดระยอง กำลังการผลิตเต็มที่ในปี 2544 อยู่ที่ 7,000
ตัน นโยบายการผลิตที่สำคัญ คือ ผลิตสินค้าตามที่ลูกค้าต้องการ โดยใช้วัตถุดิบที่มีคุณภาพสูง
ในการจัดหาวัตถุดิบหลัก คือ น้ำยางข้น บริษัทจัดซื้อจากในประเทศทั้งหมด โดยซื้อจากบริษัทแม่
จัดได้ว่ามีความเสี่ยงจากการพึ่งพิงผู้จัดจำหน่ายเพียงรายเดียว
แต่บริษัทแม่เป็นผู้ผลิตน้ำยางข้นรายใหญ่สุดของประเทศ จึงช่วยลดความเสี่ยงดังกล่าวลง
สำหรับสารเคมี จะซื้อจากต่างประเทศเป็นส่วนใหญ่ ในปีที่ผ่านมา ราคาซื้อน้ำยางข้นเพิ่มขึ้นร้อยละ
1.26 อย่างไรก็ตาม บริษัทสามารถจำหน่ายสินค้าได้ในราคาที่สูงขึ้นในสัดส่วนร้อยละ 1.20
ซึ่งใกล้เคียงกัน จึงไม่กระทบต่อการทำกำไรบริษัท

(ข) ผลกระทบต่อสิ่งแวดล้อม ในกระบวนการผลิตยางยืด จะต้องมีระบบการบำบัดน้ำก่อนทิ้ง
บริษัทได้ลงทุนในขบวนการบำบัดน้ำทิ้งไม่น้อยกว่า 10 ล้านบาท ในปี 2544
ได้เริ่มใช้ระบบบำบัดน้ำใช้ในขบวนการผลิตเป็นการถาวร ทำให้ขบวนการบำบัดมีประสิทธิภาพ
ช่วยลดมลภาวะเกี่ยวกับน้ำเสีย และประหยัดค่าใช้จ่ายสาธารณูปโภค เป็นการลดต้นทุนไปพร้อมๆกัน

(4) งานที่ยังไม่ได้ส่งมอบ ไม่มี